KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2023. április 17-i ülésére)


TÁRGY: A 0315/46 HRSZ-ON NYILVÁNTARTOTT, ÚT RENDELTETÉSŰ INGATLAN TELEKHATÁR RENDEZÉSE


Weiszhaupt János és Dr. Weiszhaupt Dóra Kinga (a továbbiakban: Magánszemélyek) a tulajdonukban lévő 0315/44 45, 47, 48 és 49 hrsz-ú, valamint az önkormányzati tulajdonú 0315/46 hrsz-ú kivett út rendeltetésű ingatlan telekalakítása tárgyában engedélyezési eljárást folytatott le a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtt. A telekalakítást engedélyező határozat 2023. május 09. napján véglegessé vált.

A telekalakítással érintett, Kiskőrös 0315/46 hrsz-ú, kivett út rendeltetésű, 1043 m2 alapterületű ingatlan Kiskőrös Város Önkormányzata forgalomképtelen törzsvagyonát képezi.

A fentiekben felsorolt ingatlanok telekcsoport újraosztása érdekében az ingatlanokat átszelő út áthelyezése szükségessé vált. Az 1043 m2 térmértékű út áthelyezése, a napelempark céljára kialakított telkek végében szintén 1043 m2 alapterülettel kerül kialakításra.
A telekalakítással érintett magáningatlanok tulajdonosai 2024. május 06. napjáig kötelesek az áthelyezett út területének funkcionális kialakítására.
Az út áthelyezése a törzsvagyon értékében, funkciójában minősítésében változást nem eredményez.

A telekcsoport összevonással kialakult ingatlanok helyrajzi számának ingatlan-nyilvántartásban történő átvezetése érdekében szükséges a tulajdonosok hozzájárulása, így a Képviselő-testület döntése a 0315/46 hrsz-ú út áthelyezéséhez.

Az előterjesztés sürgősségét indokolja, hogy a telekhatárrendezés tárgyában kelt dokumentáció az anyagkiküldést követően érkezett a Polgármesteri Hivatalba és a telekalakítást engedélyező határozat 2024. május 08. napjával hatályát veszti.

A fentiekre tekintettel javaslom, hogy a Képviselő-testület járuljon hozzá a Kiskőrös, 0315/46 hrsz-on nyilvántartott kivett út rendeltetésű ingatlan telekhatár rendezéséhez.


Kiskőrös, 2024. április 15.

	Domonyi László sk.
	polgármester


HATÁROZAT-TERVEZET

A Képviselő-testület
1. hozzájárul Kiskőrös Város Önkormányzata forgalomképtelen törzsvagyonát képező Kiskőrös 0315/46 hrsz-on nyilvántartott, kivett út rendeltetésű 1043 m2 alapterületű ingatlan telekhatár rendezéséhez a határozat-tervezet 2. számú mellékletét képező telekalakítást engedélyező határozatban foglaltak szerint.
2. felhatalmazza a polgármestert a határozat-tervezet 1. számú mellékletét képező telekhatár rendezés tárgyú okirat aláírására.

Felelős:	polgármester
Határidő:	azonnal

